**Барање 14-3034/1:** Се обраќам до Секторот за правни и нормативни, општи и заеднички работи со барање за добивање на известување во врска со примената на Уредбата со законска сила за ограничување на исплата на додатоци и надоместоци на плата за вработените во јавниот сектор за време на вонредна состојба ( " Сл. Весник на РСМ " бр.94/2020 од 07.04.2020 година ) односно дали Уредбата се применува освен за надоместоци на плата од членот 112 од Законот за работните односи и на членот 113 од Законот за работните односи односно дали наведената Уредба се применува и на надоместоците на трошоците поврзани со работата ( дали смее да се исплаќа парична помош, отпремнини и боледувања подолги од 6 месеци на вработените во јавниот сектор за времетраењето на вонредната состојба).

Ве молам за одговор бидејќи истиот ми е потребен за тековно работење кај работодавачот при исплата на надоместоци од работен однос по член 113 од Законот за работните односи.

**Одговор:**

Уредбата со законска сила за ограничување на исплата на додатоци и надоместоци на плата за вработените во јавниот сектор е акт чиј предлагач е Министерството за информатичко општество и администрација. Во оваа смисла, потребно е да се обратите до ова министерство, бидејќи тоа е надлежен орган за давање мислења за примена на наведената уредба.